**A vízjogi fennmaradási engedélyezési eljárás**

**A vízjogi létesítési engedély nélkül megépített vízi létesítményekre - az ásott és fúrt kutakra vízjogi fennmaradási engedélyt kell kérni.**

A rendelkezés szerint az építtető (tulajdonos) mentesül a vízgazdálkodási bírság fizetése alól abban az esetben, ha a 2019. január 1. napját megelőzően, engedély nélkül létesített kutakra legkésőbb 2020. december 31-ig fennmaradási engedélyt kér.

**A jegyző engedélye szükséges olyan kutak létesítéséhez, üzemeltetéséhez, fennmaradásához továbbá megszüntetéséhez, amely a következő feltételeket együttesen teljesíti:**

 - a kormányrendelet szerinti védőterület, valamint karszt- vagy rétegvízkészlet igénybevétele, érintése nélkül, és 500 m3 /év vízigénybevételt meg nem haladóan kizárólag talajvízkészlet vagy parti szűrésű vízkészlet felhasználásával üzemel;

- épülettel vagy annak építésére jogosító hatósági határozattal, egyszerű bejelentéssel rendelkező ingatlanon van, és magánszemélyek részéről a házi ivóvízigény és a háztartási igények kielégítését szolgálja, és

- nem gazdasági célú vízigény.

Ha a fenti kritériumokból bármelyik nem teljesül, úgy a Katsztrófavédelmi Főigazgatóság az illetékes hatóság.

**Az eljárás menete:**

Amennyiben nem gazdasági célú állatitatás és kert locsolási célú, úgy nem szükséges a Népegészségügyi Főosztály szakhatóságként történő bevonása. (amennyiben háztartási ivóvíz igényeket is kielégít úgy szükséges a szakhatóság bevonása, továbbá ha a fentebb megnevezett kritériumok bármelyike nem teljesül Katasztrófavédelem Főigazgatóság az illetékes hatóság)

**Kérelemhez csatolni kell a következőeket:**

- 3 hónapnál nem régebbi nem hiteles tulajdoni lap , fotó dokumentáció a kútról melyen látszik annak kialakítása és környezte

- Az ingatlan igénybevételére, használatára vonatkozó szerződés, amennyiben az üzemeltető nem az ingatlantulajdonos, továbbá nyilatkozat amennyiben társtulajdonos(ok) is vannak (több tulajdonos esetén, a kérelmező a bérlő, a kérelmező haszonélvezeti joggal rendelkezik)

- közmű üzemeltetőjének hozzájárulása, ha a vízi létesítmény közműveket érint (akkor kell ha ivóvízhasználat van, vagy a lakásba történő használat, továbbá mosás, WC öblítés, mert szennyvíz keletkezik a vízkivétel után)

– Fúrt kút esetében a felszín alatti vízkészletekbe történő beavatkozás és a vízkútfúrás szakmai követelményeiről szóló 101/2007. (XII.23.) KvVM rendelet 13. §-ban leírtak szerinti, a**képesítést igazoló okirat másolata**

- amennyiben 2007. január 1. előtt épült nyilatkozat kitöltése, ha a tervező/kivitelező nem ismert

**A fennmaradási engedélyezési eljárás illeték és díjmentes.**

Hasznos tanácsok a kérelem kitöltéséhez:

1.A kért EOV koordináták a következő honlapon találhatóak meg, mely térképen a kút helyére kattintva megjelenik a koordináta: <https://www.imagmernok.hu/googlemaps-eov-konvertalas> a koordinátákat az okostelefonokra telepítethető, ilyen célú applikációk segítségével is meg lehet állapítani. A kérelmen jelölt „Z” jelű koordinátát a Balti tenger szintje feletti magasság (mBf) és a kút talpmélységének különbség adja (Z = mBf – talpmélység, méterben). Balti tenger szintje feletti magasság (mBf) az előzőekben leírtak szerint a fentebb megadott honlapon vagy a számítógépre telepítendő GoogleEarth segítségével, továbbá okostelefonokra telepíthető, ilyen célú applikációkkal is meg lehet mondani.

2. Közművet abban az esetben érinthet a létesítmény, ha a tulajdonosnak/üzemeltetőnek szennyvize keletkezik a kút használata után, tehát házi ivóvíz igényt is kielégíthet.

 3. Amennyiben a kérelmező nincs tisztában a kút pontos mélységével, úgy egy madzagra/kötélre rögzített súllyal a fenékre eresztve megmérhető a kút talpmélysége és nyugalmi vízszintje is. 5.A beszerzett tulajdoni lapon szerepel az ingatlan helyrajzi száma. A szomszédos ingatlanok helyrajzi száma pedig a Polgármesteri Hivatalban beszerezhetőek.

4. Éves fogyasztás kiszámítása: becsüljük meg a napi átlagos vízkivételt literben, majd szorozzuk fel 365-tel. A kapott szám literben értendő, melynek szükséges az átszámolása köbméterbe. (1m3 = 1000 L)